תור הזהב של הולנד יאן הביקסזון סטיין (ליידן 1625 או 1626 - נקבר ב-3 בפברואר 1679) היה צייר הולנדי שציוריו הצטיינו בהומור, דמויות של אנשים פשוטים, ובחירת צבעים אופיינית לצייר.
יאן סטיין, נולד בליידן, הבכור מבין שמונה ילדים של האביק סטיין ואליזבת קפיטיין. הוא נרשם ב-1646 לאוניברסיטת ליידן. את הכשרתו כצייר רכש באוטרכט מצייר גרמני בשם ניקולאוס קנופפר ממנו שאב השראה כמו גם מהצייר אדריאן ון אוסטדה שגר בהארלם וצייר את חיי הכפר.
ב-1648 הקים יאן סטיין יחד עם גבריאל מצו את גילדת הציירים סנט לוקאס. ב-1649 הצטרף סטיין לצייר הנוף יאן ון גויין בהאג וגם התחתן עם בתו מרגריט, איתה נולדו לו שמונה ילדים. הציירים עבדו יחד עד 1654, ואז סטיין עבר לעיר דלפט, שם ניהל אכסניה – לא בהצלחה מרובה. הכלכלה בעיר נפגעה קשות לאחר פיצוץ אדיר באתר לחומר נפץ, שהחריב בתים רבים בעיר. מדלפט עבר סטיין לשנים ספורות לעיר בשם ווארמונד ובמשך כעשור, 1660-1670, גר בהארלם שם חווה את התקופה היצירתית ביותר שלו. עם זאת, הוא נאלץ להמשיך לשלם חובות שגרר עוד מתקופות מגוריו בדלפט. ב-1669 מתה עליו אשתו. שנה לאחר מכן מת אביו והוא עבר שוב לליידן וגר בבית שירש מהוריו עד יום מותו. ב-1673 הוא נישא למריה ון אגמונד. בשנים אלו הוא גם שב להוביל את גילדת סנט לוקאס, ובמקביל חובותיו תפחו שוב בעקבות שנת האסון בהולנד. יאן סטיין נפטר ב 1679 ונקבר בכנסיית פיטר (פיטרסקרק) בליידן.
הנושא העיקרי של ציוריו של יאן סטיין היה תמונות מחיי היום יום. רבים מהציורים שוקקי חיים, ואפילו קאוטים, עד כדי כך שנטבע הביטוי: "משק בית של יאן סטיין" - מטבע לשון המתאר משק בית בלגניסטי ומושאל גם לתחומים אחרים בחיים כאשר רוצים לתאר בלגן באווירה נעימה. רבים מהציורים מתייחסים לביטויים הולנדים ישנים, ואפשר למצוא בהם לא פעם גם רמזים וסמלים דרכם ביקש סטיין להעביר מסר סמוי. בני משפחתו דגמנו לעתים קרובות בציוריו.
הוא צייר נושאים שונים: מצבים היסטוריים, מיתולוגיים, דתיים, דיוקנאות, טבע דומם ועודו והתפרסם בתשומת לבו לפרטים בעיקר כשזה נגע לטקסטיל, השליטה בטכניקת האור, הצורה בה צייר ילדים. הוא צייר כ 400 ציורים במהלך הקריירה שלו. סטיין צייר מספר דיוקנאות עצמיים, אף אחד מהם לא מצביע על יוהרה כלשהי אצל האומן.
עמיתיו בני זמנו העריכו את עבודותיו ובהתאם היה מחירן. לסטיין לא היו תלמידים אך עבודותיו היוו מקור השראה לאומנים נוספים.
EnglishالعربيةБеларускаяБеларуская (тарашкевіца)‎БългарскиBrezhonegCatalàČeštinaDanskDeutschΕλληνικάEsperantoEspañolEuskaraفارسیSuomiFøroysktFrançaisFryskGaeilgeGalegoMagyarՀայերենBahasa IndonesiaItaliano日本語ქართულიLatinaLietuviųNederlandsNorsk nynorskNorsk bokmålPolskiPortuguêsРусскийSimple EnglishСрпски / srpskiSeelterskSvenskaไทยTürkçeУкраїнськаWest-VlamsZeêuws中文	עריכת הקישורים	נערך לאחרונה ב־22:06, 11 ביולי 2016.